Централен федерален окръг
Центра́лният федера́лен о́кръг (ЦФО) е административно формирование в западната част на Русия. Създаден е с указ на президента на РФ от 13 май 2000 г.

География 
Територията на окръга заема 650,7 хил.км², тоест 3,82 % от територията на Руската федерация.

Разположен е в Източноевропейската равнина.

Външни граници: на запад с Беларус, на югозапад с Украйна. Вътрешни граници: на юг с Южния, на изток с Приволжки, а на север със Северозападния федерални окръзи.

Най-големи реки (в скоби притоците им): Волга (Ока), Дон (Воронеж), Днепър (Десна, Сейм), Западна Двина. Няма излаз на море.

Природни зони (от север на юг): тайга, широколистна гора, съчетание от гори и степ.

Природни ресурси: желязна руда (Курска магнитна аномалия) – запаси 40 млрд. т. (60 % от руските), фосфорити (25 %), боксити (15 %), кафяви въглища – добив 1,5 млн. т, циментни суровини (25 %), торф, гора, чернозем, водни ресурси.

Дължина на железопътните линии – 17 291 км (19,9 % от руските), шосета с твърдо покритие – 117 926 км (22,3 %).

Състав на федералния окръг 
В състава на федералния окръг влизат следните субекти на Руската федерация.

По-големи градове 
 Москва
 Воронеж
 Ярославъл
 Рязан
 Липецк
 Тула
 Иваново
 Брянск
 Твер
 Курск

Източници 
 Центральный федеральный округ // Чепалыга А. Л., Чепалыга Г. И. Регионы России: Справочник. – 2-е изд., испр. и доп. – М.: Дашков и К°, 2004. – 100 с. – С. 26-39. ISBN 5-94798-490-3

Външни препратки 
 Официален сайт